Di ganz Ortschaft isch sehr langzoche, entlang vo de  Hauptverchersaxe zwüsche Sanggale und Wil, bezihixwis Züri). Das het au mite Hügel ztue, uf de Nordsite isch de Ruehberg und uf de Südsite de Botsberg und de Schtocke. Z Flowil hez zwai markanti Chilene, di katolisch Chile bim Spitol und di reformirti im Feld usse. D Toggi Chrüzig isch so ungfähr s Zentrum, döt chömed d Bahnhofschtross, d Wilerschtross, d Sanggalerschtross und d Maggenauerschtross zeme. De Marktplaz mitem Fürwehrdepo isch gad nöch nebetra, de Bahnhof isch au nöd wit, und es paar grösseri  Hotel und Reschtarand sind rund ume. Vil Gschäft sind ade Bahnhofschtross oder ade Wilerschtross entlang. Witeri markanti Pläz und Chrüzige im sind de Bäreplaz, d Mattioli Chrüzig und de Engel. Am Dorfusgang vo de Magdenauerschtross isch d Ritthale und de Tschupplaz.